ശബരിമല പരമ്ബരാഗത കാനനപാത അടച്ചതില് ഗൂഢാലോചനയെന്ന് മുണ്ടക്കയം: ശബരിമല പരമ്ബരാഗത കാനനപാത അടച്ചതില് ഗൂഢാലോചനയുണ്ടെന്ന് പ്രക്ഷോഭസമിതി. പാത തുറക്കണമെന്നാവശ്യപ്പെട്ട് കോരുത്തോട്ടില് വിവിധ സാമൂഹ്യ സംഘടനകള് ഒന്നിച്ചുചേര്ന്ന് ശബരിമല കാനനപാത സംരക്ഷണ പ്രക്ഷോഭസമിതിക്കു രൂപം നല്കിയതായി ഭാരവാഹികള് വാര്ത്താസമ്മേളനത്തില് അറിയിച്ചു. ഐക്യമല അരയ മഹാസഭ സംസ്ഥാന ജനറല് സെക്രട്ടറി കണ്വീനറും എസ്.എന്.ഡി.പി കോരുത്തോട് ശാഖാ മുന് പ്രസിഡന്റ് എ. എന് സാബു രക്ഷാധികാരിയും എന്.എസ്.എസ് കോരുത്തോട് ബ്രാഞ്ച് പ്രസിഡന്റ് പി.എന് വേണുകുട്ടന് നായര് പ്ലാത്തോട്ടത്തില് ചെയര്മാനുമായി ഇരുപത്തൊന്ന് അംഗ കമ്മിറ്റിക്ക് രൂപം നല്കിയിരിക്കുന്നത്. വീരശൈവ മഹാസഭ ദേശീയ വര്ക്കിംഗ് കമ്മറ്റി അംഗം എ.പി. സന്തോഷ് വൈസ് ചെയര്മാന്, എ.കെ.സി.എച്ച് എം.എസ് കുഴിമാവ് ബ്രാഞ്ച് സെക്രട്ടറി ഷിബു കെ.ദാസ് ജോയിന്റ് കണ്വീനറുമാണ്.